भारतवर्ष प्राचीन काल से ही ऋषि-मुनियों का देश रहा है। इस देश में अनेक चमत्कार हुए हैं। ऋषि-मुनि तपस्या में इतने लीन हो जाते थे कि उनको खाने-पीने, सर्दी-गर्मी-बरसात तथा जंगली जानवरों की भी कोई चिन्ता नहीं होती थी। वे इतनी घोर तपस्या करते थे कि भगवान को भी उनकी तपस्या के आगे झुकना पड़ता था तथा भगवान उनके सामने प्रकट होकर उन्हें वरदान देते थे। यह इस देश में इसलिए सम्भव हो सका, क्योंकि यहाँ लोगों में सत्यता, कत्र्तव्यपरायणता और परोपकार की भावना कूट-कूट भरी हुई है। आज भी जो लोग सच्चे हृदय से भगवान पर श्रद्धा रखते हुए उनकी भक्ति में तल्लीन होते हंै, उनका आत्मबल बढ़ जाता है और वे दिव्यता को प्राप्त कर लेते हैं। उनके मुखमण्डल में यह दिव्यता साफ झलकती है।